Den Nord-Cimbriske Tilskuer, 1829-10-30
Rusland, Tyrkiet og Grækerland. Saavel fra Constantinopel som Adrianopel, har man under 28de Septbr. den paalidelige Efterretning, at Storherren har ratificeret den i Adrianopel afsluttede Fredstractat; en af Sultanens Adjutantere Achmed Aga har overbragt den til Adrianopel. Begge de med den preusiske Gesandt hertil ankomne russiske Officerer, ville strax afreise til deres Bestemmelser, for at overbringe Efterretningen om Fredens Afslutning og Ratification til Grev Paskewitsch Erimanske og til Dardanellerne; i Henseende til de russiske Troppers Stilling, da skrives fra Constantinopel, at de sidste tyrkiske Forposter paa Veien til Adrianopel befinde sig imellem scherlu og Silivria, hvor Avantgarden udgjør 2000 Md. Rodosto - hedder det - skal stedse have været besat af Tyrkerne; men 1500 Md. vare indrykkede i Enos, for derfra at vedligeholde Forbindelsen mellem Hovedqvarteret og den russiske Flaade under Admiral Heiden. Vestlig for Adrianopel paa Veien til Philippopel strakte sig de russiske Tropper indtil Mustaphapascha Palanka; mellem Philippopel og Sophia havde Paschaen af Sentaris Armeecorps taget Posto. Ved Schumlavare endnu kort for Fredens Undertegnelse i de første Dage af Septbr. temmelig haardnakkede Fægtninger forefaldne, men nu var ogsaa Vaabenhvile der indtraadt. Storveziren befandt sig endnu paa dette Sted, hvortil ogsaa Hussein, Pascha var indtruffen fra Rustschuk. Fra KrigsSkuepladsen i Asien havde man i lang Tid intet hørt, dog troede man at Fiendtlighederne ikke der vare indstillede, da endnu ingen Efterretning om Freden kunne være indløben. De russiske Fangers Antal, som bleve satte i Frihed, beløb sig til 1200. Mandskabet og Officererne paa den russiske Fregat Raphael, som blev tagen af Tyrkerne, vare allerede tidligere løsladte og sendte til Burgas, hvor Commandanten paa dette Skib, skulle stilles for en Krigsret. J Bucharest ville man vide, at det var den 20de Septbr. FredsTractaten havde erholdt Storherrens Ratification, og at den russiske Armee skulle tiltræde sit Tilbagetog og rømme Constantinopel, da Porten havde forpligtet sig til den Tid at udbetale den første Deel af Godtgjørelsessummen. Det hedder at russisk - Besætning vil i det første Aar forblive i Burgas og Sizibolis, selv om Armeen ogsaa drager sig tilbage over Balkan. J Spidsen for det overordentlige Gesandtskab, som er afsendt til St. Petersburg, staaer Seraskieren Chosrew Paschas Adoptivsøn, Hali Pascha, ledsaget af et meget talrigt og glimrende Følge, han skal være meget afholdt for hans behagelige Udvortes, indtagende Væsen, og for hans lopale aabne Caracteer almindelig elsket. At den tyrkiske Regjering er lidet elsket af sine egne Undersaattere, erfares ogsaa af Naim Beys Skjæbne, denne var afsendt til Aleppo i Slutningen af Juli for indkræve Skatter og Afgivter; den 31te Juli tvang en Hoben Misfornøiede Ka dien til at føre dem ind i Naim Beys Bopæl og at opfordre denne Sidste til at begive sig til Stats Gouverneuren, Naim Bey adlød forskrækket Opfordringen, neppe 10 Skridt fra sit Huus, blev han anfaldet af Oprørerne, revet af Hesten og dræbt med Stokkeslag. Oprørerne plyndrede derpaa hans indkrævede Skatte, endelig fik den kjække Statsgouverneur samlet en Deel af de meest veltænkende Jndvaanere, som i Forening med hans Huustropper angreb Oprørerne, slog og adspredte dem. - J Henseende til Grækerland, da venter man, at denne Stat ved dens Anerkjendelse tillige vil erholde den forønskede betydelige Grændsendvidelse. Den græske Præstdent skal lægge meget Værd paa gjenoprettelsen, af en betydelig græsk Marine, ikke alene alle forhaanden værende Krigsfartøier skulle beholdes: men der tales ogsaa om Underhandlinger med en stor Magt, som under gode Betingelser ville afstaae Regjeringen flere større Krigskibe, der igjen ville blive bemandet med græske Matroser, skulle dette virkelig være Tilfældet, ville en nye Marine, snart udvikle sig i Middelhavet, som maaskee kunne gjøre en Ende paa Barbareskernes Magt.